Magister H., curie archidiaconi Senon. officialis, omnibus presentes litteras inspecturis in Domino salutem. Noverint universi quod Clemens, filius defuncti Radulfi, de Sancto-Clemente, et Helizabeth, uxor ejus, coram nobis constituti, recognoverunt se et sua universa, domui de Popelino, et pro salute sua et pro remedio animarum in perpetuum donavisse; eandem donationem coram nobis renovantes et jus et saisinam quod et qualem de omnibus rebus suis quondam habuerunt, jamdicte domui plenarie concedentes. In quorum memoriam et testimonium, ad peticionem parcium, presentes litteras sigillo curie archidiaconi Senonensis fecimus communire. Actum, anno Gracie Mº CCº quarto-decimo, mense junio.